Rolf Brahde
Store norske leksikon,Realfag,Astronomi,Astronomi,Personer innen astronomi
Rolf Brahde var en norsk astronom. Han hadde blant annet ansvaret for utbyggingen av Oslo solobservatorium på Harestua. Brahdes viktigste arbeid var innenfor astronomisk instrumentering, databehandling og tidevannsberegninger.
Brahde var astronom og observator ved Universitetet i Oslo fra 1949, og professor i 1988–1989.Brahde har publisert en rekke populærvitenskapelige artikler, avhandlinger og bøker, blant annet tabellverket Solas stilling i Norge (1970) som gir Solens daglige og årlige bevegelse på himmelen for 204 steder i Norge. Brahde beregnet Almanakk for Norge i 1967–1991. Les mer i Store norske leksikon Institutt for teoretisk astrofysikk Solen Rolf Brahde i Norsk biografisk leksikon